རོངབངཐང་།ངའི་ཀླད་པའི་ནང་ལམ་སེང་རིའི་གསེང་དུ་ས་མཐོའི་ཐང་མང་བའི་ལྗོངས་ཀྱི་བཀོད་པ་དེ་ཤར་བྱུང་།དེ་ནི་འབྲི་ཆུ་སྔོན་མོ་མིག་གིས་མཐོང་ཡང་རི་ངོས་སུ་ཆུ་འདྲེན་མི་ཐུབ་པའི་གྲོང་ཚོ་ཐན་པ་ཅན་ཞིག་ཡིན།ལུང་བའི་ནང་གི་སྐམ་ཤས་ཆེ་བའི་ཚ་རླུང་གིས་རི་འདབས་དང་རི་སྐེད་ཀྱི་རྩི་ཤིང་དག་གཅིག་ཀྱང་མ་ལུས་བར་བསྲེགསལ།ཆུ་གཏོང་རྒྱུ་མེད་པའི་ས་ཞིང་ནི་དཀར་ཡོལ་གྱི་ཁ་ལྟར་སེར་ཀ་གས་ནས་མིག་མངས་ཀྱི་ཐིག་རིས་དང་མཚུངས།ཐན་པ་ཐེག་པའི་ཚེར་མ་དག་ནི་དཀའ་སྡུག་ངང་ས་གཞིའི་གས་སྲུབས་ནས་སྐྱེས་འོངས་ཀྱང་།ལོ་མ་རྙིད་ཅིང་སྐྱེས་སྟོབས་དབེན།ཐ་ན་རྡོ་ལེབ་སྟེང་དུའང་སྐྱེ་སྟོབས་ཀྱི་ནུས་པ་ཤིན་ཏུ་ཆེ་བའི་སྔོ་དྲེག་ཞིག་ཀྱང་ཆགས་མི་འདུགདེ་ནི་དར་དམར་ཡུར་བའི་ནང་གི་ལིན་རྫོང་ལས་ཀྱང་ཆུ་དཀོན་པའི་གྲོང་ཚོ་ཞིག་རེད།